Hesa vikuna er bræv frá Føroyska Bíbliufelagnum komið í hvørt hús í landinum. Í brævinum verður heitt á allar føroyingar um at stuðla nýggju føroysku bíbliuútgávuni. Tað er Hans Jacob Joensen, fyrrverandi biskupur, sum hevur umsett Bíbliuna; undandikið sálmarnar, sum David Johannesen hevur umsett. Í løtuni leggja gudfrøðingar og onnur úr kirkjum og samkomum kring landið seinastu hond á. Fróðskaparsetur Føroya er eisini við í málsliga arbeiðinum. Bíbliufelagið arbeiðir við at fáa Bíbliuna út skjótt, men fyri at náa á mál er tørvur á stuðli frá tykkum øllum. Tí heita vit á øll, kvinnur og menn, ung og gomul, um at standa saman um at geva Bíbliuna út í nýggjari týðing. Stuðul kann latast á kontu í BankNordik: 6460-382.873. 7 Nærri kunning fæst við at ringja til Gunnar K. Nattestad, aðalskrivara, á tlf. 787826. Brævið frá Bíbliufelagnum, til øll húski í landinum, kann takast niður her...